अन्नदा दीदी च में इयै दिखेआ। उन्दी शैल, चमकीली मूरत हल्ली तक्कर नेईं बिस्सरदी। जदूं थमां अन्नदा दीदी गेइयां उठी, पता नेईं किन्नी बारी मेरा सरैह्ना गिल्ला होई गेआ। में मनै च गै आखेआ, ‘अपने लेई मिगी बिन्द सोच नेईं, दीदी। थुआड़े पारस जनेए स्भाऽ करियै मेरे अन्दर-बाह्र दा लोहा सुन्ना बनी गेआ ऐ। हून उस्सी ब्हा-पानी थमां कोई खतरा नेईं। पर दीदी, तुस कुतां उठी गेइयां? में पैह्ले बी कदें कुसै गी किश नेईं सा देई सकेआ, नां गै तुसें गी बी किश देन होआ।’ दर्शनें कन्ने गै हर इक्क आदमी दा चरित्तर चंगा होई जन्दा ऐ, मिगी इदे च रत्ती भर बी शक नेईं। बच्चें आंगर सोचदे-सोचदे सारी रात कट्टी ओड़दा। ए कियां होई सकदा ऐ?